एक किसान की ज़िंदगी के उतार-चढ़ाव का सीधा संबंध होता है उसकी ज़मीन से. यही ज़मीन विश्वन के पास नहीं थी. साहूकारों के जाल से निकलना तक़रीबन नामुमकिन था.

विश्वन कहते हैं, “मैं जिस तीन एकड़ ज़मीन पर खेती करता हूं, वह मेरी नहीं, मेरे मालिक की है.”

फिर एक दिन बैंक वाले आ गए. एर्नाकुलम से सिर्फ़ 30 किलोमीटर दूर विश्वन ने यूनियन बैंक में एक खाता खुलवाया था. बहुत से दूसरे ज़मीन विहीन किसानों की तरह.

मगर इस खाते का वह करते भी क्या, जब 30 हज़ार रुपए का पहाड़ जैसा क़र्ज़ तक चुकाना मुहाल हो रहा था. फिर भी यही खाता उनके काम आया.

महेंद्रगढ़ से गायब होती बेटियां

आज विश्वन को लगता है कि वह ग़रीबी रेखा से ऊपर उठ चुके हैं.

उन्होंने कहा, “मैं सेहत के लिहाज़ से कमज़ोर हूं. पहले की तरह मेहनत नहीं कर सकता. घर का अकेला कमाने वाला सदस्य हूं. मगर मेरे ग़रीबी के दिन दूर हो चुके हैं. अब मेरी आमदनी पंद्रह हज़ार रुपए महीने है. हमारा गुज़ारा हो जाता है.”

दो साल पहले की बात है. जब विश्वन 55 साल के थे और उनके सिर पर पूरे परिवार को चलाने की ज़िम्मेदारी थी. मगर कोई रास्ता नहीं सूझ रहा था.

इसी बीच रिज़र्व बैंक ऑफ़ इंडिया ने तय किया कि एर्नाकुलम में हर परिवार के सदस्यों का बैंक खाता खोला जाए, ताकि सरकारी क़र्ज़ और सब्सिडी सीधे किसानों के खाते में पहुंचे. विश्वन ने तब अपनी पत्नी और बेटी के नाम का अकाउंट खुलवा दिया.

किस्मत से सरकारी क़र्ज़ माफ़ी अभियान में विश्वन का नाम भी शामिल कर लिया गया.

मगर तब तक विश्वन बिस्तर से लग चुके थे. दिल का दौरा पड़ा, तो पैसा पानी की तरह बहने लगा. कहां पहले से 30 हज़ार रुपए का कर्ज़ और ऊपर से इलाज में 88 हज़ार रुपए का ख़र्चा.

वह तो उनका स्वास्थ्य बीमा न होता, तो हालात कुछ और होते. यह बीमा खाता खुलवाते समय हुआ था.

अस्तित्व की लड़ाई लड़ते आदिवासी

विश्वन और उनके गांव कुलतिकेरा के लोग क़र्ज़दारों के जंजाल से कैसे बाहर निकले? क्योंकि महाराष्ट्र, पंजाब और आंध्र प्रदेश के किसानों की ख़ुदकुशी की कहानियां कुछ और ही बयान करती हैं.

न बैंक, न पोस्ट ऑफ़िस, न पेयजल

57 साल के विश्वन मंझोले क़द के दुबले-पतले किसान हैं. उनकी ज़िंदगी उनके छोटे से गांव में ही गुज़री.

कुलेतिकेरा केरल के कुछ सबसे ग़रीब गांवों में है. हरियाली से घिरे इस गांव की आबादी है क़रीब 200 घर. कम से कम केरल के आर्थिक स्तर के पैमाने के हिसाब से... \n\nउपरोक्त लेख के लिए मुझे एक अच्छा शीर्षक दें।
क़तार के आख़िरी: आबादी 33 लाख, खाते 50 लाख